## Baleseti-, foglalkozási-, megbetegedési kockázatok kezelése

## Miben is tudunk segíteni?

* KOCKÁZATÉRTÉKELÉS: talán a legfontosabb a munkavédelem területén, melyben felmérjük és írásban rögzítjük a feltárt hiányosságokat, kiegészítve az adott munkaterületre vonatkozó lehetséges kockázatok ismertetésével együtt. Mindezek után javaslatot teszünk a hiányosság, illetve kockázat elhárításának módjára, megjelölve annak felelősét és határidejét is.
* KÉMIAI KOCKÁZATBECSLÉS: szinte mindenki használ, vagy kapcsolatba kerül munkája során veszélyes anyagokkal, tisztítószerekkel. Ilyenkor elkerülhetetlen, a használt és tárolt anyagok teljes körű felmérése, veszélyeik megismerése és ismertetése. Veszélyes anyagok kockázatértékelése dokumentumunkban kiemeljük a legfontosabb tudnivalókat az egyes anyagokról, bemutatjuk a csomagoláson szereplő veszélyszimbólumokat és jelentésüket, megjelenítjük egy esetleges vegyi anyaggal történt baleset esetén a szükséges intézkedéseket, feltüntetjük a gyártó/forgalmazó által előírt egyéni védőeszközöket. A legfontosabb veszélyes anyagokkal, tisztítószerekkel kapcsolatos tapasztalt, vagy előforduló kockázatokat leírjuk, megoldásukra javaslatot teszünk.
* BIOLÓGIAI KOCKÁZATÉRTÉKELÉS: azokban a munkakörökben, ahol a munkavállalók biológiai kockázatoknak vannak kitéve a hatályos jogszabályok szerint kockázatbecslést kell évente végezni. Mi felmérjük a biológiai kockázatokat, tájékoztatjuk a lehetséges betegségekről, a bekövetkezésük elleni védekezés módjáról, a védőoltási kötelezettségekről, a munkaadót terhelő szükséges intézkedésekről.
* EGYÉNI VÉDŐESZKÖZ JUTTATÁSI SZABÁLYZAT: mai modern munkavégzés esetében szinte nincs is olyan munkaterület, amely ne igényelne valamilyen munkavállalók közvetlen védelmét szolgáló egyéni védőeszközt. Szabályzatunkban kiemeljük a legfontosabb tudnivalókat, munkakörönként előírva a dolgozó számára biztosítandó egyéni védőeszközöket. Mindezeken túl biztosítjuk az egyéni védőeszköz átadás-átvétel igazolásához szükséges dokumentumot is.
* ORVOSI VIZSGÁLATOK RENDJÉNEK SZABÁLYOZÁSA: adott munkát kizárólag a foglalkozás-egészségügyi orvos, munkavégzésre alkalmas megállapítása mellett lehet végezni. Hogy ezt az egyes munkaköröket betöltő munkavállalók esetében mikor, milyen gyakran, milyen irányban kell elvégezni ez sokszor nem egyértelmű a munkaadók részéről. Szabályzatunk táblázatos formában, áttekinthetően segít megtudni, hogy munkavállalóját mikor kell orvoshoz irányítania. Ezen túlmenően tájékoztatást nyújt a legfontosabb, minden munkaadót érintő foglalkozás-egészségügyi tudnivalókról, ismeretekről.
* MUNKAVÉDELMI OKTATÁS: minden munkavállalót még a munkába állás előtt ki kell oktatni a cégnél előforduló és általános munkavédelmi ismeretekből, melyben szívesen állunk rendelkezésükre. Ezt az oktatást időszakosan (évente) meg kell ismételni a munkavédelem feladatainak és betartásának frissen tartása érdekében. A megtartott oktatáshoz részletes oktatási tematikát biztosítunk, a lebonyolítást oktatási naplóval igazoljuk.
* MUNKABALESETI JEGYZŐKÖNYV: minden odafigyelés ellenére is bekövetkezhet munkavégzés közben baleset dolgozójával. Ennek kivizsgálását, jegyzőkönyvezését csak munkavédelmi szakember végezheti el.
* MUNKABALESETI NYILVÁNTARTÁS: ha az Ön cége olyan területen tevékenykedik, ahol gyakrabban fordulhat elő munkabaleset, akkor azt egy nyilvántartásban kell vezetni, meghatározott adatok közlése mellett. Ezt a nyilvántartást mi biztosítjuk Önöknek.